**Meituan** (kiin.: 美团; pinyin: *Měituán*, aiemmin vuosina 2010-2015 *Meituan Group* ja 2015-9/2020 *Meituan Dianping*) on suuri kiinalainen verkkokauppapaikka, jakelu- ja alustapalveluyhtiö. Yhtiön päätoimipaikat ovat Kiinan Hongkongissa ja Pekingissä, mutta juridisesti se on rekisteröity veroparatiisina tunnetuille Cayman-saarille. Yhtiön osake on noteerattu Hongkongin pörssissä vuodesta 2018.

Yhtiö pyrkii tarjoamaan yhden pysähdyksen alustapalvelun ruualle, kuljetuksille, matkoille, ostoksille ja viihteelle. Syyskuussa 2021 päättyneellä vuosineljänneksellä yhtiö oli Kiinan suurin ravintolaruuan kuljetusyhtiö (70,7 prosentin markkinaosuudella). Yhtiö sai saman vuosineljänneksen aikana 54,2 prosenttia liikevaihdostaan ruokalähettipalveluista (1-12/2020 yhteensä 66,27 miljardia yuania), 17,7 % hotelli- ja matkavarauksista, elokuvalipuista, kuponkimyynnistä tai mainoksista (2020: 21,25 miljardia yuanua) sekä 28,1 % uusista soveltamistavoista kuten yritysten pilvipohjaisista resurssien suunnittelujärjestelmistä, integroiduista maksupalveluista, kauppiaiden hankintaketjuihin ja rahoitukseen liittyvistä palveluista, paikallisliikenteen palveluista kuten autojen ja kaupunkipyörien vuokrauksesta (2020: 27,27 miljardia yuanua).

Yhdysvaltalainen talousjulkaisu Forbes arvosti Meituanin vuonna 2021 maailman suurimpien pörssiyhtiöiden Forbes Global 2000 -listallaan sijalle 456. Yritys tarjoaa palvelujaan yli 2 800 kaupungissa tai piirissä eripuolilla Kiinaa.

Toukokuussa 2021 uutisoitiin Meituanin pörssikurssien pudonneen, kun kävi ilmi yhtiön pääomistajiin kuuluvan, miljardööri Wang Xingin kirjoittaneen sosiaaliseen mediaan (mikrobloggauspalvelu Fanfou) Tang-dynastian aikaisen runon, jolla oli aikoinaan epäsuorasti arvosteltu Kiinan aiempaa hallitsijaa. Tämä tulkittiin verhotuksi kritiikiksi presidentti Xi Jinpingin hallintoa kohtaan, joka oli hieman aiemmin langettanut megayritys Alibaba Groupille neljän prosentin vuotuista liikevaihto-osuutta vastaavat miljardisakot määräävään markkina-asemaan liittyvien väärinkäytösten perusteella. Lokakuussa 2021 puolestaan Meituanille langetettin 3,4 miljardin juanin (456 miljoonan euron) sakot määräävän markkina-aseman väärinkäyttämisestä. Yhtiön tuli myös palauttaa sen ruokalähettipalvelua käyttäville ravintoloille niiltä lojaalisuuden turvaamiseksi kerätyt 173 miljoonan euron talletukset, joilla oli estetty ravintoloita liittymästä samanaikaisesti muiden ruokalähettipalvelujen piiriin.

* Meituanin ruokalähetti odottamassa tilauksia Shenzhenissä.Meituanin ruokalähetti odottamassa tilauksia Shenzhenissä.
* Meituanin autonomisia jakeluautoja ja yhtiön ruokalähetti (Shenzhen).Meituanin autonomisia jakeluautoja ja yhtiön ruokalähetti (Shenzhen).
* Meituanin kaupunkipyörä (Shenzhen).Meituanin kaupunkipyörä (Shenzhen).
* Mobike-kaupunkipyöriä Huanggangissa.Mobike-kaupunkipyöriä Huanggangissa.

Lähteet
-------

1. 1 2 3  Meituan (3690.HK) Reuters, reuters.com. Viitattu 13.1.2022. (englanniksi)
2. 1 2 3 4 5 6 7 8 9  456. Meituan. Market Cap $218.6B Forbes, forbes.com. Viitattu 13.1.2022. (englanniksi)
3. 1 2 3 4  Annual Report 2020 (pdf) Meituan. (A company controlled through weighted voting rights and incorporated in the Cayman Islands with limited liability) Stock Code: 3690. Viitattu 13.1.2022. (englanniksi)
4. 1 2 3  Meituan PitchBook, pitchbook.com. Viitattu 13.1.2022. (englanniksi)
5. ↑  Meituan crunchbase.com. Viitattu 13.1.2022. (englanniksi)
6. ↑  Firms backed by China's Alibaba and Tencent merge  8.10.2015. bbc.com. Viitattu 13.1.2022. (englanniksi)
7. ↑  Sherisse Pham: China's app for everything Meituan Dianping jumps in IPO  20.9.2018. cnn.com. Viitattu 13.1.2022. (englanniksi)
8. 1 2  About Meituan *about.meituan.com*. Viitattu 13.1.2022. (englanniksi)
9. ↑  Zeyi Yang: Meet the billionaire mayor of China’s glorious digital ghost town  22.2.2021. protocol.com. Viitattu 13.1.2022. (englanniksi)
10. ↑  Meituan: China tech giant's shares slide over ancient poem  11.5.2021. bbc.com. Viitattu 13.1.2022. (englanniksi)
11. ↑  Michael Johnson: Arkistoitu kopioMeituan sentenced for abuse of dominant position  10.10.2021. bbc-edition.com.  Arkistoitu 13.1.2022. Viitattu 13.1.2022. (englanniksi)

Aiheesta muualla
----------------

* Kuvia tai muita tiedostoja aiheesta **Meituan** Wikimedia Commonsissa